L 45/1640
HU
Az Európai Unió Hivatalos Lapja
2022.2.24.
BIZOTTSÁG FORRÁSBEVONÁSI ÉS HITELEZÉSI MŰVELETEK – AZ UNIÓ KÖLTSÉGVETÉSE ÁLTAL GARANTÁLT FORRÁSBEVONÁSI ÉS HITELEZÉSI MŰVELETEK (TÁJÉKOZTATÁSKÉPPEN)
3.
A költségvetésre gyakorolt hatás A Covid19-világjárvány jelentős és káros hatást gyakorol minden egyes tagállam gazdasági rendszerére.
Ezért kollektív tagállami hozzájárulásra van szükség az uniós költségvetésből nyújtott hiteleket támogató garanciák formájában.
Az ilyen garanciákra azért van szükség, hogy az Unió megfelelő nagyságrendű hiteleket tudjon nyújtani a tagállamoknak a legnagyobb nyomásnak kitett munkaerőpiaci szakpolitikák támogatása céljából.
Annak biztosítása érdekében, hogy az ilyen hitelekből eredő függő kötelezettség összeegyeztethető legyen az alkalmazandó többéves pénzügyi kerettel és a saját források felső határával, a tagállamok által nyújtott garanciáknak visszavonhatatlannak, feltétel nélkülinek és azonnal lehívhatónak kell lenniük, miközben további biztosítékok révén fokozni kell a rendszer stabilitását.
Összhangban az említett garanciák kiegészítő szerepével, valamint visszavonhatatlan, feltétel nélküli és azonnal lehívható jellegük sérelme nélkül a Bizottságnak a tagállamok által nyújtott garanciák lehívását megelőzően a saját források felső határán belül a kifizetési előirányzatokra rendelkezésre álló összeget kellene felhasználnia az általa fenntarthatónak ítélt mértékig, figyelembe véve többek között az Unió összes – a 332/2002/EK rendelettel (1) létrehozott fizetésimérleg-támogatási mechanizmus keretében is fennálló – függő kötelezettségét.
A Bizottságnak a garanciák vonatkozó lehívásakor tájékoztatnia kell a tagállamokat arról, hogy milyen mértékig használta fel a rendelkezésre álló összeget.
A saját források felső határának módosítására vonatkozó megállapodás esetén e tagállami garanciák szükségessége felülvizsgálat tárgyát képezheti.
Mivel a forrásbevonási és a hitelezési műveletek azonos feltételek szerint mennek végbe, ezek csak akkor érintik a költségvetést, ha a garanciát nemteljesítés miatt aktiválni kell.
2020. december 31-én ezen eszköz tekintetében a kintlevőségek tőkeösszege 39 500 000 000 EUR volt.
(1) A Tanács 332/2002/EK rendelete (2002. február 18.) a tagállamok fizetési mérlegéhez középtávú pénzügyi támogatási mechanizmus létrehozásáról (HL L 53., 2002.2.23., 1. o.).